સિંહ : તા 25ના રોજ આર્થિક બાબતોમાં આપ કોઈ મજબુત નિર્ણય લેશો. જેનાથી આપના નફામાં વધારો થશે. તમે નવી કાર્યશૈલી અપનાવો તેવી સંભાવના પણ છે. પ્રોફેશનલ મોરચે આપ પોતાની પ્રોડક્ટ કે સેવાની ગુણવત્તા સુધારવા માટે પણ પગલાં લેશો. જુના મિત્રો સાથે સમય પસાર કરશો. આપે જે કાર્ય નક્કી કર્યું હશે તે પુરું કરીને રહેશો. આર્થિક સ્થિતિમાં આપ પહેલાથી વધુ મજબુત બનશો. તા 26 અને 27 દરમિયાન 12માં સ્થાનમાં ચંદ્ર આપના માટે મુશ્કેલીવાળો સમય રહે. આપની પીઠ પાછળ આપની નિંદા કે આલોચના થઇ શકે છે. ગુપ્તશત્રુઓ અને એમના ષડયંત્રથી સાવધ રહેવું. વ્યાપાર અને વ્યવસાયમાં કોઈની પર કરેલો ભરોસો આપના માટે ભૂલ સાબિત થશે. તા 28, 29 અને 30 દરમિયાન આપના દરેક સંબંધમાં મધુરતા આવશે. આપના હાથમાં આવેલી દરેક તકનો આપ પૂરો લાભ મેળવશો. ક્યાંકથી શુભ સમાચાર મેળવશો. પરિવારમાં કોઈ મહેમાનનું આગમન થઇ શકે છે. તા 31ના રોજ કોઈ પાર્ટી અને સામજિક સમારંભમાં આપ ભાગ લેશો.